armvectores/hy_wikipedia_2023 huggingface dataset:
Արտո Ալեքսանյան

Արտո Բոգդանի (Ասատուրի) Ալեքսանյան (սեպտեմբերի 10, 1892(1892-09-10), Թիֆլիս, Ռուսական կայսրություն - հունվարի 5, 1971(1971-01-05), Երևան, Հայկական ԽՍՀ, ԽՍՀՄ), հայ համաճարակագետ։ Բժշկական գիտությունների դոկտոր, պրոֆեսոր (1940), ՀԽՍՀ գիտության վաստակավոր գործիչ (1955), ԽՍՀՄ ԲԳԱ իսկական անդամ (1960)։
Համաճարակաբան Վարվառա Ալեքսանյանի հայրը։


== Կենսագրություն ==
Ծնվել է օգոստոսի 29-ին, Թիֆլիսում։ Ավարտել է Օդեսայի համալսարանի բժշկական ֆակուլտետը (1916) և Կովկասյան ռազմաճակատում ծառայել որպես զինվորական բժիշկ։ 1920–1926 թվականներին աշխատել է Նոյեմբերյանի, Դիլիջանի և Նոր Բայազետի շրջաններում որպես տեղամասային և սանիտարական բժիշկ։ Արտո Ալեքսանյանը 1927 թվականին կազմակերպել է Հայաստանի առաջին սանհիգիենիկ լաբորատորիան (Երևան), որը հետագայում վերածվել է համաճարակագիտության և հիգիենայի գիտահետազոտական ինստիտուտի։ 1935 թվականից մինչև իր մահը ղեկավարել է Երևանի բժշկական ինստիտուտի համաճարակագիտության ամբիոնը։ Արտո Ալեքսանյանի գիտական աշխատությունները նվիրված են ընդհանուր համաճարակագիտության, երկրամասային ախտաբանության, իմունիտետի (անընկալունություն), համաճարակային հիվանդությունների կանխարգելման և հատկապես դիֆթերիայի ու աղիքային հիվանդությունների հարցերին։ Եղել է ՀԽՍՀ առողջապահության նախարարության գիտա–բժշկական խորհրդի և ՀԽՍՀ մանրէաբանների, համաճարակագետների ու վարակագետների ընկերության նախագահը։
Աշխատանքները վերաբերում են ընդհանուր համաճարակաբանության, երկրամասային ախտաբանության, դիֆթերիայի և դիզենտերիայի կանխարգելմանն ու իմունիտետի հարցերի ուսումնասիրությանը։ Ներդրել է դիֆթերիայի կրկնակի պատվաստման նոր համակարգ, որը նպաստել է այդ հիվանդության վերացմանը Հայաստանում. կիրառվել է նաև ԽՍՀՄ հանրապետություններում։


== Երկեր ==
Դիֆթերիա, Երևան, 1949։
Ընդհանուր և մասնավոր էպիդեմոլոգիա, Երևան, 1960։
Վակցինաներ, շիճուկներ և բակտերիոֆագեր, Երևան, 1965 (համահեղինակ)։
Ինֆեկցիոն և վիրուսային հիվանդությունների էպիդեմոլոգիան ու պրոֆիլակտիկան, Երևան, 1975։


== Գրականություն ==
Մարտիրոսյան Վ., Արտո Ալեքսանյան (Կյանքը և գործը), Ե., 1990:


== Ծանոթագրություններ ==


== Արտաքին հղումներ ==
«Կոչումով բժիշկ» նախագծի յոթերորդ անդրադարձը նվիրված է Ալեքսանյան-Զիլֆյան ընտանիքին
Յակուբ Կոլասի հուշարձան (Մինսկ)

«Յակուբ Կոլասի հուշարձան», հուշարձան բելառուս գրող Յակուբ Կոլասի հիշատակին։ Ստեղծվել է 1972 թվականին, Կոլասի 90-ամյակի կապակցությամբ։ Տեղակայված է Յակուբ Կոլասի անվան հրապարակում։ Տարածական քանդակ է, բանաստեղծի ֆիգուրը նստած է քարի վրա։ Հուշարձանի կողքին են գտնվում նրա ստեղծագործություններից երկու հերոսների քանդակներ. աջ կողմում՝ «Дед Талаш», ձախ կողմում՝ «Сымон-музыка»։


== Հեղինակներ ==
Քանդակագործ`

Զաիր ԱզգուրՃարտարապետներ`

Լեոնիդ Լևին
Յուրի Գրալով
Գեորգի Զաբորսկի


== Պատկերասրահ ==

		
		
		
		


== Ծանոթագրություններ ==
Լիա Օսիպյան

Լիա Լևոնի Օսիպյան (հունվարի 15, 1930(1930-01-15), Երևան, ԽՍՀՄ), հայ բուսաբան-սնկաբան։ Կենսաբանական գիտությունների դոկտոր (1970), պրոֆեսոր (1972), ՀՀ ԳԱԱ ակադեմիկոս (1996, թղթակից անդամ՝ 1986 թվականից)։ ՀՀ գիտության վաստակավոր գործիչ (1980)։
Ակնաբան Տատյանա Հովսեփյանի քույրն է։


== Կենսագրություն ==
1952 թվականին ավարտել է Երևանի պետական համալսարանը։ 1960-1961 թվականներին՝ ԵՊՀ ԳՀ բաժանմունքի գիտքարտուղար, 1971-2005 թվականներին՝ կենսաբանության ֆակուլտետի բուսաբանության ամբիոնի վարիչ, 1985-1990 թվականներին և 1999-2000 թվականներին, միաժամանակ՝ նույն ֆակուլտետի դեկան։ Նյու Յորքի ԳԱ անդամ (1995 թվականից)։


== Գործունեություն ==
Աշխատանքները վերաբերում են տեսական և կիրառական սնկաբանության, սնկերի տեսակային կազմի, կարգաբանության, էկոլոգիայի, ֆիզիոլոգիական ակտիվության հարցերին։ ՀՀ-ում սնկաբանության փորձարար, ուղղության հիմնադիրն է։ Մշակել է դեյտերոմիցետների կենսական ձևերի դասակարգումը, ուսումնասիրել արտասովոր պայմանների ազդեցությունը սնկերի կենսաբանական ակտիվության վրա։ «Ստորակարգ բույսերի հիմնական խմբերի լատիներեն-ռուսերեն-հայերեն դասակարգումը» (1987) գրքի կազմողներից է։


== Երկեր ==
Паразитные гифальные грибы Армянской ССР, Е., 1962
Гифальные грибы, Е., 1975
Определитель грибов Закавказья, Е., 1985 (համահեղինակ).
Ջրիմուռների, սնկերի և քարաքոսների հիմնական խմբերի դասակարգումը, Ե., 2003:


== Ծանոթագրություններ ==
Օսվոբոժդենիե (գյուղ, Զադոնսկի շրջան)

Օսվոբոժդենիե (ռուս.՝ Освобождение), գյուղ Ռուսաստանի Լիպեցկի մարզի Զադոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էսսու

Էսսու (էստ․՝ Essu), գյուղ Էստոնիայի Լյաենե-Վիրումաա նահանգի Հալյալա շրջանում։
2011 թվականի տվյալներով գյուղում բնակվում էր 229 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կրիժովկա (գյուղ, Ռոժիշչեի շրջան)

Կրիժովկա (ուկրաիներեն՝ Крижівка), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1946 թվականին։
2001 թվականի տվյալներով Կրիժովկա գյուղում բնակվում էր 549 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիտա (Սիցիլիա)

Վիտա  (իտալերեն՝ Vita), կոմունա Իտալիայում, Սիցիլիայի մարզում՝ Տրապանի գավառում։
Բնակչությունը կազմում է 2237 մարդ (2008 թվականի տվյալներով), բնակչության խտությունը կազմում է 252 մարդ/կմ²։ Զբաղեցնում է 9 կմ² մակերես տարածք։
Փոստային ինդեքսն է՝ 91010։ Հեռախոսային կոդը՝ 0924։


== ժողովրդագրություն ==
Բնակչության աճը։


== Կոմունայի վարչակազմ ==
Հեռախոս։ 0924 955555
Էլեկտրոնային փոստ։ sindaco@comune.vita.tp.it
Պաշտոնական կայք։ http://www.comune.sicilia.it/vita/ Archived 2007-09-27 at the Wayback Machine.


== Արտաքին հղումներ ==
http://www.comune.sicilia.it/vita/ Archived 2007-09-27 at the Wayback Machine.
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Ստեփան Գրիգորյան (այլ կիրառումներ)

Ստեփան Գրիգորյան անուն ազգանունը կարող է վերաբերել հետևյալ․

Ստեփան Գրիգորյան՝ հայ ազատամարտիկ, Արցախյան ազատամարտի մասնակից։
Ստեփան Գրիգորյան՝ հայ քաղաքական, հասարակական գործիչ, ով հանդես է գալիս հակառուսական դիրքերից։
Խոփցա

Խոփցա (վրաց.՝ ხოფცა), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1140 մետր բարձրության վրա։ Շրջկենտրոն Թիանեթից հեռու է 9,5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 37 մարդ։


== Ծանոթագրություններ ==
Մ.թ.ա. 1026


== Դեպքեր ==
Սաուլը դառնում է Իսրայելի առաջին արքան։


== Ծնունդներ ==


== Մահեր ==
Նիկիտի

Նիկիտի (հուն․՝ Νικήτη), ծովափնյա փոքր քաղաք Հունաստանում։ Գտնվում է ծովի մակարդակից 41 մետր բարձրության վրա, Կասանդրա ծոցի ափին՝ Սիթոնիա թերակղզու հյուսիսային մասում, Սալոնիկի կենտրոնից 77 կմ հարավ-արևելք, «Մակեդոնիայի» միջազգային օդանավակայանից 68 կմ հարավ-արևելք։ Մտնում է Կենտրոնական Մակեդոնիայի պերիֆերիայում՝ Խալկիդիկիի պերիֆերիկ միավորի՝ Սիթոնիա համայնքի (դիմ) մեջ։ 2011 թվականի մարդահամարի տվյալներով բնակչության թիվը կազմել է 2711 մարդ։ Տնտեսության հիմնական ճյուղերն են զբոսաշրջությունը, մեղվաբուծությունը և ձիթապտղի յուղի արտադրությունը։

Մինչև 1988 թվականը քաղաքը կոչվել է Նիկիտաս (Νικήτας)։


== Պատմություն ==
Նիկիտին Քաղկեդոնյան թերակղզու ամենահին քաղաքներից է։ Նրա պատմությունը սկսվել է 14-րդ դարում առաջին բնակավայրի ստեղծմամբ, որը նշված էր Քսենոֆոնտ վանքի փաստաթղթերում։


== Ավանդական արտադրանք ==
Ավանդական արտադրանքը հանդիսանում է մեղրը։ 1952 թվականին ստեղծվել է Նիկիտի քաղաքի Մեղվաբույծների ասոցիացիան։ Այսօր այն ունի մոտ 135 անդամ, բոլորը պրոֆեսիոնալ մեղվապահներ են։ Ասոցիացիայի միջին տարեկան արտադրությունը գերազանցում է 900 տոննան (Հունաստանի տարեկան արտադրության 10%-ը)։


== Կլիմա ==
Կլիման միջերկրածովյան է, որը սահմանակից է կիսաանապատային և մայրցամաքային կլիմայի տարածքներին։


== Նիկիտի համայնք ==
Էլիան մտնում է Նիկիտի համայնքի մեջ։ 2011 թվականի մարդահամարի տվյալներով բնակչության թիվը կազմել է 2711 մարդ։ Տարածքը կազմում է 71,58 քառակուսի կիլոմետր։


== Բնակչություն ==


== Ծանոթագրություններ ==
Սեեսեկիռվա

Սեեսեկիռվա (էստ․՝ Sääsekõrva), գյուղ Էստոնիայի Տարտումաա նահանգի Լուունյա շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սիդնի Սուինի

Սիդնի Սուինի (անգլ.՝ Sydney Sweeney, սեպտեմբերի 12, 1997(1997-09-12), Սպոքան, Վաշինգտոն, ԱՄՆ), ամերիկացի դերասանուհի։ Առավել հայտնի է Էմալին Ադարիոյի դերով Նեթֆլիքսի «Everything Sucks!» հեռուստասերիալում և Իդեն Բլեյնի՝ «Աղախնի պատմվածքը» հեռուստասերիալում։ Սուինին նաև հայտնվել է «Սուր առարկաներ» մինի սերիալում և HBO-ի «Էյֆորիա» դեռահասային դրամայում։ Նաև փոքր դեր է կատարել Քվենտին Տարանտինոյի «Մի անգամ Հոլիվուդում» ֆիլմում։


== Վաղ տարիներ և կարիերա ==
Սիդնի Սուինին ծնվել և մեծացել է Վաշինգտոն նահանգի Սպոքեն քաղաքում։ Նա կրտսեր եղբայր ունի Թրենթ անունով։ Սիդնիի մայրը աշխատում է որպես փաստաբան, իսկ հայրը՝ բժշկության բնագավառում։
Սիդնի Սուինին սկսել է հետաքրքրվել դերասանական վարպետությամբ այն բանից հետո, երբ իր քաղաքում սկսվել է ինդի ֆիլմի համար քասթինգ։ Ապացուցելով իր ծնողներին գաղափարի կարևորությունը, Սիդնին կարողացել է համոզել ընտանիքին տեղափոխվել Լոս Անջելես։


== Անձնական կյանք ==
Սուինին ներկա պահին ձեռնարկչություն է ուսումնասիրում։ Նա նաև խառը մենամարտիկ է և մասնակցել է գրեփլինգի տարբեր մրցաշարերի ավագ դպրոցում։
Սուինին հաճախ մտածում է իր յուրաքանչյուր կերպարի համար առանձին գրքեր ստեղծելու մասին, որոնք կլինեն «օրագիրներ/ժամանակագծեր/հիշողությունների գրքեր»՝ ամեն մի կերպարի ծննդյան օրից մինչև սցենարի առաջին էջ։


== Ֆիլմագրություն ==


=== Ֆիլմեր ===


=== Հեռուստատեսություն ===


=== Տեսահոլովակներ ===


== Ծանոթագրություններ ==


== Արտաքին հղումներ ==
Սիդնի Սուինի Internet Movie Database կայքում
Ախոռիկ (Էրզրումի գավառ)

Անվան այլ կիրառումների համար տե՛ս՝ Ախոռիկ (այլ կիրառումներ)Ախոռիկ, գյուղ Արևմտյան Հայաստանում, Էրզրումի վիլայեթի Էրզրումի գավառում։


== Անվան ստուգաբանություն ==
Գյուղի անվանումը հավանաբար առաջացել է ախոռ բառից։


== Բնակչություն ==
1880 թվականին ուներ 38 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(2821) Սլավկա

(2821) Սլավկա (անգլ.՝ Slavka), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 24-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,438787 ա. մ., առավելագույնը մոտենում է 1,9598 ա. մ. հեռավորության վրա և հեռանում 2,9177 ա. մ.։ Արեգակի շուրջ մեկ ամբողջական պտույտ է կատարում 1391,1 երկրային օրվա ընթացքում, իր ուղեծրով շարժվելով միջինում 0,258787 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2821) Սլավկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էսպերանսա (այլ կիրառումներ)

Էսպերանսա, կարող է վերաբերել՝

Էսպերանսա - համայնք Բրազիլիայում՝ Պարաիբա նահանգի կազմում
Էսպերանսա - բնակավայր Ուրուգվայի հարավարևելյան մասում, Պաիսանդու դեպարտամենտում
Ավշեքար

Ավշեքար, գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր Փերի գետի հովտում։


== Պատմություն ==
Գյուղի հայ բնակիչները զանգվածաբար ոչնչացվել են 1895 թվականի կոտորածների և 1915 թվականի Մեծ եղեռնի ժամանակ։ Փրկվածները արտագաղթել տարբեր երկրներ։


== Բնակչություն ==
XIX դարի կեսերին ուներ 38 տուն՝ 288 հայ և 10 տուն՝ 50 քուրդ բնակիչներով։


== Տնտեսություն ==
Բնակչության հիմնական  զբաղմունքը այգեգործություն, անասնապահություն, երկրագործությունն ու մեղվաբուծությունն էր։


== Պատմամշակութային կառույցներ ==
Ավշեքարն ուներ Ս. Գևորգ անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Daddy Cool

«Daddy Cool», Բոնի Էմ խմբի Take the Heat off Me դեբյուտային ալբոմի երգ։ 1976 թվականին առաջին անգամ հրատարակվել է որպես սինգլ։


== Չարթեր և սերտիֆիկատներ ==


== Ծանոթագրություններ ==
Տուիմիիսա

Տուիմիիսա (էստ․՝ Tuimõisa), գյուղ Էստոնիայի Յիգևամաա նահանգի Տոռմա շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խոլեստերիկ հեղուկ բյուրեղներ

Խոլեստերիկ հեղուկ բյուրեղներ (ԽՀԲ, Խոլեստերիկներ) - դրանք օրգանական նյութեր են, որոնց մոլեկուլներում բացակայում է հայելային սիմետրիան։ Հայելային սիմետրիայի բացակայության պատճառով ԽՀԲ-ներում ձևավորվում է պարուրաձև պարբերական կառուցվածք։
Խոլեստերիկ փուլը կարող է գոյություն ունենալ միայն այն նյութերում, որոնց մոլեկուլները զուրկ են հայելային սիմետրայից(քիրալությունից), այդ պատճառով ԽՀԲ-ն ջերմաստիճանից կախված չի կարող դառնալ նեմատիկ կամ սմեկտիկ հեղուկ բյուրեղ։


== Ֆիզիկական հատկություններ ==
ԽՀԲ թաղանթի միամոլեկուլյար շերտերում մոլեկուլները կողմնորոշված են իրար զուգահեռ և այդպիսի շերտերում ԽՀԲ-ն ունի նույն կառուցվածքը ինչ նեմատիկը։ Միամոլեկուլյար շերտում ԽՀԲ մոլեկուլների երկար առանցքները միջինում նույն ուղղությամբ են դասավորված՝ տնօրենի ուղղությամբ։ ԽՀԲ տնօրենը չունի նույն մշտական ուղղություն, ԽՀԲ մեկ շերտից մյուսին անցնելիս ԽՀԲ տնօրենը պտտվում է ՝ ստեղծելով պարուրաձև կառուցվածք։ Այն տարածությունը որի ընթացքում տնօրենը կատարում է 360° պտույտ կոչվում է խոլեստերիկ հեղում բյուրեղի քայլ՝ P:
Մոլեկուլների անիզոտրոպիայի հետևանքով ԽՀԲ թաղանթում առաջանում է բեկման ցուցչի տարածական մոդուլյացիա, և երբ ԽՀԲ պարույրի քայլը համեմատական է տեսանելի լույսի ալիքի երկարությանը` այն անդրադարձնում է պարույրի պտույտին հակառակ ուղղությամբ շրջանային բևեռացված լույսը, այնինչ պարույրի պտույտի ուղղությամբ շրջանային բևեռացված լույսը թափանցում է գրեթե առանց կորուստների:Այս երևույթն անվանում են լույսի ընտրողաբար անդրադարձում, իսկ օպտիկական տիրույթը, որի համար տեղի ունի այն անվանում են Ֆոտոնային արգելված գոտի (ՖԱԳ)։ Սա թույլ է տալիս ԽՀԲ-ները դասել միաչափ Ֆոտոնային բյուրեղների դասին, որոնց հաճախ ուղղակի անվանում են խիրալ ՖԲ-ներ։
(4330) Վիվալդի

(4330) Վիվալդի (անգլ.՝ Vivaldi), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 19-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,241813 ա. մ., առավելագույնը մոտենում է 2,1578 ա. մ. հեռավորության վրա և հեռանում 2,3259 ա. մ.։ Արեգակի շուրջ մեկ ամբողջական պտույտ է կատարում 1226,02 երկրային օրվա ընթացքում, իր ուղեծրով շարժվելով միջինում 0,293633 աստիճան/օր արագությամբ։ 
Ուղեծրի հարթությունը խավարածրի հարթության հետ կազմում է 2.67° անկյուն։


== Անուն ==
Անունն ստացել է իտալացի կոմպոզիտոր, ջութակահար Անտոնիո Վիվալդիի (1678-1741) պատվին։


== Տես նաև ==
Աստերոիդների ցանկ (4301-4400)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4330) Վիվալդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մռավի լեռնաշղթա

Անվան այլ կիրառումների համար տե՛ս՝ Մռավ (այլ կիրառումներ)Մռավի լեռնաշղթա, լեռնաշղթա Հայկական լեռնաշխարհում՝ Սևանի լեռնաշղթայի արևելյան շարունակությունը։ Երկարությունը մոտ 70 կմ է։ Առավելագույն բարձրությանը հասնում է Գոմշասար գագաթում (3724 մ)։ Վերջինիս անվանում են նաև Արիության լեռ։ Կազմված է հրաբխածին ապարներից, կտրտված է խոր կիրճերով ու գետահովիտներով։ Շղթան սկսվում է Մեծ Հինալ հանգուցային գագաթով (3367 մ), որում խաչի ձևով հանդիպում են իրար հետ չորս լեռնաշղթաներ՝ Մռավի, Սևանի, Կաֆլանկալայի, և Արևելյան Սևանի։ Շղթայի վրա կա մոտ քսան գագաթ, որոնց բարձրությունը անցնում է 3000 մետրից։ Ամենաուշագրավ լեռնագագաթներն են՝ Մեծ Հինալը (3367 մ), Սպիտակասարը (Ագդագ, 3200 մ), Քյոռողլուդագը (3462 մ), Օմարը (3395 մ) և շղթայի վերջին երեքհազարանոցը՝ Մռավը (3343 մ), որի անունով էլ կոչվում է լեռնաշղթան։ Կուրի միջին հոսանքի աջակողմյան վտակների և Թարթառի ջրբաժանն է։ Լանդշաֆտը լեռնամարգագետնային է, լանջերին կան անտառներ, սողանքներ, փլվածքներ, սողանքային լճակներ։


== Պատկերասրահ ==

		
		
		


== Գրականություն ==
Հայաստանի բնաշխարհ, Հայկական հանրագիտարան հրատարակչություն, 2006
Օլիվեր Սայքս

Օլիվեր Սայքս (անգլ.՝ Oliver Sykes, նոյեմբերի 20, 1986(1986-11-20), Էշֆորդ, Քենթ, Քենթ, Անգլիա, Միացյալ Թագավորություն), մետալկոր երգիչ։ Բացի երգիչ լինելուց նաև մոդելավորող է։ Նա երգում է Bring Me The Horizon խմբում։ Օլիվերը համարվում է աշխարհի ամենադաջվածքներով մարդկանցից։ Քանի որ ունի ավելի քան 70 դաջվածք։ Երգել սկսել է 2004 թվականից։ Կարողանում է նվագել բաս-կիթառի վրա։


== Ալբոմներ ==
2006 - Count Your Blessings
2008 - Suicide Season
2010 - There Is a Hell, Believe Me I've Seen It. There Is a Heaven, Let's Keep It a Secret
2013 - Sempiternal


== Ծանոթագրություններ ==
Մանտուա (գավառ)

Մանտուա (իտալերեն՝  Provincia di Mantova), գավառ Իտալիայի Լոմբարդիա մարզում։ Մայրաքաղաքը Մանտուան է։ Գավառը զբաղեցնում է 2,339 կմ2 տարածք, բնակչությունը կազմում է 417,799 մարդ (2012 թվականի տվյալներով)։ Գավառն ունի 70 կոմունա։
Քորսոն շրջան (Հարավային Դակոտա)

Քորսոն շրջան (անգլ.՝ Corson County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 6.405 կմ² է, բնակչությունը՝ 4.050 մարդ (2010 թ. տվյալներով)։ Շրջկենտրոնն է Մակ-Ինտոշ բնակավայրը։ Կազմավորվել է 1909 թ.։
Ցիստոդերմա ամիանտային

Ցիստոդերմա ամիանտային (լատ.՝ Cystoderma amianthinum ), Agaricaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
2-5 սմ տրամագծով դեղնաոսկեգույն կամ բաց շագանակագույն գլխարկը դեղնավուն է, սկզբում կիսագնդաձև է, հետո փռված, մեջտեղում լայն տափակ թմբիկով, չոր, մանր հատիկավոր, ալրանման փառով ծածկված, իսկ եզրերին՝ մասնակի ծածկոցի մնացորդներով։ Դեղնավուն երանգով, տհաճ հոտով և ալյուրի համաով պտղամիսը սպիտակ է կամ սպիտակավուն, կտրվածքում գույնը անփոփոխ է։ Սպիտակ թիթեղները չորացնելուց հետո դեղնավուն են, ոտիկին կպած, խիտ դասավորված, բարակ և հարթ եզրերով։ Առկա են նաև թիթեղիկները։  3-5 x 4-8 սմ ոտիկը սպիտակավուն է, գլանաձև, լցոնված, հետո սնամեջ է, գագաթնային դեղնավուն օղակով, օղակից վերև մերկ է, իսկ դեպի ներքև՝ գլխարկի գույնի և հատիկավոր։ Սպորափոշին սպիտակ է, անգույն, հարթ, էլիպսաձև սպորները՝ 5-7 x 3-4 սմ։


== Տարածվածություն ==
Ընդհանուր արեալն ընդգրկում է Եվրոպան, Ասիան, Հյուսիսային Ամերիկան, Ավստրալիան, Աֆրիկան, Հարավային Կովկասը (Վրաստան, Հայաստան)։ Հայաստանում հանդիպում է Իջևանի ֆլորիստիկական շրջաններում՝ «Դիլիջան» ազգային պարկում և «Ախնաբատի կենի» արգելավայրում։


== Էկոլոգիա ==
Հանդիպում է փռոցաշերտի և 1700 մ բարձրության վրա, խառը անտառներում, սեպտեմբեր ամսին։ Փռոցաշերտային սապրոտրոֆ է։ Պտղամարմիններն ուտելի են, սակայն ոչ արժեքավոր։


== Պահպանություն ==
Խոցելի տեսակ է։ Պահպանվում «Ախնաբատի կենի» արգելավայր համապատասխան էկոհամակարգում։


== Ծանոթագրություններ ==
Նովոչերկասկի (ավան, Զմիյովի շրջան)

Նովոչերկասկի (ուկրաիներեն՝ Новочеркаський), ավան Ուկրաինայի Խարկովի մարզի Զմիյովի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կյուրի (այլ կիրառումներ)

Կյուրի, կարող է վերաբերվել

Պյեռ Կյուրի, ֆրանսիացի ֆիզիկոս, Ֆրանսիայի ԳԱ անդամ (1859-1906)։
Մարի Կյուրի, ֆրանսիացի ֆիզիկոս և քիմիկոս Պյեռ Կյուրիի կինը (1867-1934)։
Կյուրի, ռադիոակտիվ աղբյուրում նուկլիդի (իզոտոպի) ակտիվության արտահամակարգային միավոր։
Քվեմո Քլիվանա

Քվեմո Քլիվանա (վրաց.՝ ქვემო ქლივანა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1080 մետր բարձրության վրա։ Շրջկենտրոն Գորիից հեռու է 35 կմ։


== Ծանոթագրություններ ==
Նեպալցիներ

Նեպալցիներ, նեպալիներ, 1․ Նեպալի բոլոր քաղաքացիների անվանումը։ 2․ Գուրքաների (Նեպալի կենտրոնական և հարավ-արևմտյան շրջաններում բնակվող ժողովուրդների պայմանական անվանումը) կոնֆեդերացիայի մեջ մտնող և աստիճանաբար միասնական ժողովրդի վերաճող ժողովուրդների ինքնանվանումը։ Կազմում են երկրի բնակչության մոտ կեսը։ Խոսում են նեպալերեն։


== Տես նաև ==
Նեպալ
Ուլուկան

Ուլուկան, գյուղ Արևմտյան Հայաստանում, Խարբերդի վիլայեթի Խոզաթի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Թելքաօպտիկական մալուխ

Թելքաօպտիկական մալուխ, օպտիկաթելքային մալուխ, օպտոթելք, օպտիկամանրաթելային մալուխ, ճկուն, թափանցիկ, մարդկային մազից մի փոքր հաստ թելք՝ պատրաստված մամլած ապակուց կամ պլաստիկից։ Թելքային լուսատարների հիման վրա ստեղծված մալուխ, որը նախատեսված է կապի գծերում ֆոտոնների տեսքով օպտիկական ազդանշանների փոխանցման համար (ոչ ուղիղ շարժման պատճառով լույսի արագությունից փոքր արագությամբ)։ 
Օպտոթելքը կարող է ծառայել որպես ալիքատար կամ լույսի տեղափոխման միջավայր, կարող է տեղափոխել լույսն օպտիկական թելքի մի ծայրից մյուսը։
Օպտոթելքը հիմնականում պարունակում են թափանցիկ միջուկ՝ պատված փոքր բեկման ցուցիչ ունեցող հատուկ նյութով։ Լույսը միջուկում մնում է լրիվ ներքին անդրադարձման շնորհիվ։ Սա ստիպում է օպտոթելքին գործել որպես ալիքատար։


== Տեսակներ ==
Թելքերը, որոնցում կարող են տարածվել բազմազան մոդեր, կոչվում են բազմամոդային, իսկ նրանք, որոնք աշխատում են միայն մեկ մոդով, կոչվում են միամոդային թելքեր։ Բազմամոդային թելքերն իրենց հերթին բաժանվում են 2 տեսակի՝ աստիճանաձև և գրադիենտային։
Քանի որ օպտիկական թելքերով չի կարելի փոխանցել էլեկտրական ազդանշան, անհրաժեշտ է էլեկտրական ազդանշանը վերածել օպտիկական ազդանշանի, ապա ուղարկել։
Բազմամոդային թելքերը հիմնականում ունեն միջուկի ավելի մեծ հաստություն և օգտագործվում են կարճ տարածությունների վրա հաղորդակցության համար և այն դեպքում, երբ տվյալները մեծ քանակ է փոխանցվում։ Միամոդային թելքերն օգտագործվում են 1000 մետրից ավելի երկարություն ունեցող կապուղիներում։


== Մարումներ ==
Օպտիկական թելքը կախված է ալիքի երկարությունից։ Աշխատանքային տիրույթը 1550-1620 նմ է, այս տիրույթում կորուստները՝ 0.2 դբ։ Երկար ճանապարհ անցնելուց հետո ազդանշանն աղավաղվում, թուլանում է և այլն։
Օպտիկական ազդանշանի մարումները լինում են՝ սեփական ներքին կորուստներ, արտաքին կորուստներ և ռելեյան ցրում։

Սեփական կորուստներն առաջանում են մաքուր սիլիցիումից (Si)։
Արտաքին կորուստներն առաջանում են խառնուրդներից (պղինձ, նիկել, երկաթ և այլն), որոնք ստեղծում են զգալի աղմուկներ։
Ռելեյան ցրումը տեղի է ունենում մոլեկուլների խտության տատանումներից, անհամասեռությունից և ճաքերից։


== Միակցումներ ==
Օպտիկական թելքերն իրար միացնելն ավելի բարդ է, քանի էլեկտրական լարինը կամ մալուխինը։
Թելքերի ծայրերը պետք է զգուշորեն ճեղքվեն, այնուհետև միջուկները զգուշորեն միակցվեն իդեալական ճշտությամբ։ Մեխանիկական միակցիչը թելքերի երկու ծայրերը միասին է պահում մեխանիկաբար, մինչ միաձուլումը տաքության միջոցով կիրականացվի։ Գոյություն ունեն նաև օպտիկաթելքային ժամանակավոր կամ կիսաժամանակավոր հատուկ հաղորդակցիչներ։


== Կիրառություններ ==
Օպտիկական մալուխները լայնորեն կիրառվում են օպտիկաթելքային հաղորդակցության մեջ, որտեղ դրանք իրականացնում են տվյալների փոխանցում ավելի բարձր արագություններով և ավելի մեծ հեռավորությունների վրա, քան սովորական մալուխները։ Թելքերը մետաղական մալուխների փոխարեն են օգտագործվում, որովհետև ազդանշաններն անցնում են ավելի քիչ կորուստներով, ինչպես նաև դիմացկուն են էլեկտրամագնիսական դաշտի նկատմամբ։ Թելքերը նաև օգտագործվում են լուսավորության մեջ և փաթաթված են կապոցներով` այդպիսով հնարավորություն ստեղծելով օգտագործել դրանք սահմանափակ տարածություններում պատկերներ ցուցադրելիս։
Հատուկ նպատակներով ստեղծվող թելքերն օգտագործվում են մի շարք ոլորտներում, ներառյալ` տվիչների և թելքաօպտիկական լազերների ստեղծման համար։


== Ծանոթագրություններ ==
Իմ հանճարեղ ընկերուհին

«Իմ հանճարեղ ընկերուհին» (իտալերեն՝ L'amica geniale, անգլ.՝ My brilliant friend), իտալա-ամերիկյան հեռուստասերիալ (դրամա), որը նկարահանվել է Էլենա Ֆերանտեի համանուն վեպի մոտիվներով։ Առաջին եթերաշրջանը թողարկվել է 2018 թվականի նոյեմբերին։


== Սյուժե ==
Տարեց կին Էլենա «Լենու» Գրեկոն հիշում է 1950-ական թվականները՝ Նեապոլի ոչ բարվոք շրջաններից մեկում Ռաֆաելա «Լիլա» Չերուլոյի հետ իր ընկերության սկիզբը։ Նրանք ապրում էին մի բակում, գնում էին մի դպրոց, դիտում էին նույն դրաման։ Մեծանալուն զուգընթաց ընկերուհիներն ունենում էին ինչպես նոր ընդհանուր հետաքրքրություններ, այնպես էլ տարաձայնություններ։


== Գլխավոր դերերում ==
Գայա Ջիրաչե՝ Ռաֆաելլա «Լիլա» Չերուլո (դեռահաս)
Լյուդովիկա Նաստի՝ Ռաֆաելլա «Լիլա» Չերուլո (երեխա)
Մարգերիտա Մացուկո՝ Էլենա «Լենու» Գրեկո (դեռահաս)
Էլիզա Դել Ջենիո՝ Էլենա «Լենու» Գրեկո (երեխա)
Աննա Ռիտա Վիտոլո՝ Իմակոլատա Գրեկո, Լենուի մայրը
Լուկա Գալոնե՝ Վիտորիո Գրեկո, Լենուի հայրը
Վալենտինա Ակա՝ Նունցիա Չերուլո, Լիլայի մայրը
Անտոնիո Բուոնանո՝ Ֆերնանդո Չերուլո, Լիլայի հայրը
Ջովանի Ամուրա՝ Ստեֆանո Կարաչի
Իմա Վիլիա՝ Մանուելա Սոլարա
Անտոնիո Միլո՝ Սիլվիո Սոլարա
Ալեսիո Գալո՝ Միքելե Սոլարա
Դորա Ռոմանո՝ Մաեստրա Օլիվիերո, Էլենայի և Լիլայի ուսուցչուհինԿադրի ետևում գտնվող տեքստը կարդում է Ալբա Ռորվահերը։


== Արտադրություն ==
Էլենա Ֆերանտեի «Նեապոլիտանական վեպերի» էկրանավորման մասին հայտարարվել էր 2016 թվականի փետրվարին։ Հենց սկզբից նախատեսվում էր շարքի յուրաքանչյուր գիրքը վերածել ութ սերիաներից բաղկացած մեկ եթերաշրջանի։
Նկարահանումներն անցկացվել են Իտալիայում՝ Կամպանիա (Նեապոլ, Իսկիա, Կազերտա, Մարչանիզե) և Լացիո (Գաետա) տարածքներում։
2018 թվականի նոյեմբերի 18-ին ամերիկյան HBO հեռուստաալիքով սկսվել է սերիալի ցուցադրությունը, նոյեմբերի 27-ին՝ իտալական RAI-1 և TIMvision հեռուստաալիքներով։
2018 թվականի դեկտեմբերին սերիալը պաշտոնապես երկարաձգվել է նոր եթերաշրջանի համար, որի սյուժեն հիմնված կլինի Ֆերանտեի «Նեապոլիտանական վեպեր» շարքի երկրորդ գրքի վրա։


== Ծանոթագրություններ ==


== Արտաքին հղումներ ==
Սերիալի պաշտոնական կայք(անգլ.)
Մլինիշչե (այլ կիրառումներ)

Մլինիշչե, կարող է վերաբերել՝

Մլինիշչե - գյուղ, Ուկրաինայի Ժիտոմիրի մարզի Ժիտոմիրի շրջանում
Մլինիշչե - գյուղ, Ուկրաինայի Վոլինի մարզի Իվանիչևի շրջանում
Ցանցային Պետություն


== Ցանցային Պետություն ==
Ցանցային Պետություն, համաշխարհային հայությանը միավորող համահայկական շարժում է, որի նպատակը համաշխարհային հայության մտավոր և նյութական ռեսուրսի համախմբման միջոցով ազատ, միացյալ, ինքնիշխան ու բարեկեցիկ Հայաստանի կառուցումն է, ինչպես նաև աշխարհի ցանկացած անկյունում համաշխարհային հայության անվտանգության ու իրավունքների պաշտպանության ապահովումը։ 2022թ․-ի մարտի 4-ին Ցանցային Պետություն շարժման շրջանակներում ստեղծվեց Ցանցային Պետություն համահայկական հիմնադրամը։


== Ստեղծման պատմություն ==
2020 թվականը լի էր աղետալի իրադարձություններով Հայաստանի և հայկական սփյուռքի համար. հայերը կորցրին իրենց հայրենիքի 1/4 -ը՝ դե ֆակտո կորցնելով Արցախը և թողնելով հազարավոր զոհեր և վիրավորներ, ռազմագերիներ, տեղահանվածներ և փախստականներ։ Ի պատասխան դրան ՝ միջզգայնագետ և ցեղասպանագետ Վահրամ Այվազյանը, ով նաև I-Fourth ստարտափի հիմնադիր է և ԱՄՆ նախկին փոխնախագահ, Խաղաղության Նոբելյան մրցանակի դափնեկիր Ալ Գորի թիմակից՝ որպես շրջակա միջավայրի հարցերով առաջնորդ (Climate Reality Leader), հիմնեց Ցանցային Պետությունը :


== Առաքելություն ==
Ցանցային Պետությունը ապահովում է հանրային արժեհամակարգի վերակերտումը և պետական ու ազգային շահերին միտված պահանջատեր համահայկական ռազմաքաղաքական ընտրանու ձևավորումը։ Միաժամանակ Ցանցային Պետությունը իր քաղաքացիների, կառույցների և մեխանիզմների միջոցով իրագործում է Հայկական պետականության և Հայկական քաղաքակրթության պաշտպանությունն ու զարգացումը։


== Խնդիրներ ==
Համաշխարհային հայության մտավոր եւ նյութական ռեսուրսների համախմբումը,
Հայկական պետականության ինքնիշխանությունն ու շարունակական զարգացումն ապահովող համակարգերի ու մեխանիզմների ձեւավորումը,
Հայկական պետականության եւ համաշխարհային հայության առջեւ ծառացած անվտանգային մարտահրավերների հաղթահարումը,
Հայկական քաղաքակրթության պաշտպանությունն ու զարգացումը։


== Դեպարտամենտներ ==
Ցանցային Պետությունում գործող քսաներեք դեպարտամենտները դինամիկ զարգացող համակարգեր են, որոնք ներառում են հայկական պետականության երակարաժամկետ զարգացումն ապահովելու համար անհրաժեշտ կարգավորումները։ Դրանք են՝ գյուղատնտեսություն, աուդիտ և վերահսկողություն, մշակույթ, պաշտպանություն, կրթություն, էներգետիկա, բնապահպանություն, ֆինանսներ, արտաքին գործեր, առողջապահություն, բարձր տեխնոլոգիաներ, գաղափարախոսություն, արդյունաբերություն, ներդրումներ, արդարադատություն, ռազմարդյունաբերություն, համահայկական բանկ, գիտություն, սոցիալական ապահովություն, սպորտ, վիճակագրություն, զբոսաշրջություն, տրանսպորտ և կապ։


== Նախագծեր ==
Դեպարտամենտենրի շրջանակում իրականացվում են տարբեր նախագծեր և նախաձեռնություններ։


=== Ցեղասպանության ժխտման քրեականացման արշավ ===
2021 թվականի ապրիլին, Ցանցային Պետությունը մեկնարկեց Հայոց ցեղասպանությունը ճանաչելու և դրա ժխտումը քրեականացնելու արշավը։
12 կետից բաղկացած հոդվածը թարգմանվեց 12 լեզուներով և ուղարկվեց 111 երկրների՝ 

իշխանության ղեկավարների, կառավարությունների,
ԱԳՆ-երի,
Հայաստանում հավատարմագրված դեսպանությունների,
տասնյակ միջազգային կազմակերպությունների, ինչպիսիք են՝ ՄԱԿ-ը, ԵՄ-ն,Փաստաթուղթն ուղարկվել է նաև հարյուրավոր միջազգային լրատվամիջոցների, ազդեցիկ անձանց։ Տպագրվել է մի շարք հայկական և միջազգային լրատվամիջոցներում՝ այդ թվում նաև թուքական բազմամիլոն լսարան ունեցող T24 հեռուստատեսությունը։


== Ծանոթագրություններ ==
Ձվելի Աբաշա

Ձվելի Աբաշա (վրաց.՝ ძველი აბაშა), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Աբաշայից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 859 մարդ։


== Ծանոթագրություններ ==
Մենիլ Կլենշան

Մենիլ Կլենշան (ֆր.՝ Mesnil-Clinchamps), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 961 մարդ, բնակչության խտությունը` 62.69 մարդ/կմ²։ Բնակավայրը զբաղեցնում է 15.33 կմ² տարածք։
2017 թվականի հունվարից Սեն Սևե Կալվադոս, Շամ դյու Բուլ, Կուրսոն, Ֆոնտեներմոն, Լը Գաստ, Լը Մենիլ Բենուա, Լը Մենիլ Կոսուա, Սեն Մանվիե Բոկաժ և Սետ Ֆրեր համայնքների հետ միասին հանդիսանում է Նու դը Սիեն համայնքի մաս։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 60 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 621 աշխատունակ (15-64 տարեկան)  բնակիչ, որոնցից ակտիվ էին 478-ը, իսկ ոչ ակտիվները` 143։ Ակտիվության ցուցանիշը կազմում է 77,0 %։ 478 աշխատունակ մարդկանցից աշխատել է 459 անձ (247 տղամարդ և 212 կին)։ Գործազուրկ են եղել 19 անձ (7 տղամարդ և 12 կին)։ 143 անաշխատունակներից 51-ը եղել են աշակերտներ կամ ուսանողներ, 56-ը` թոշակառուներ, իսկ 36-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գուլիկաանթուբանի

Գուլիկաանթուբանի (վրաց.՝ გულიკაანთუბანი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Քարելից հեռու է 34 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 100 մարդ։


== Ծանոթագրություններ ==
Սարմատսկի (Մատվեևո-Կուրգանսկի շրջան)

Սարմատսկի (ռուս.՝ Сарматский), ավան Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Նովոնիկոլաևսկի գյուղական համայնքի կազմի մեջ։
Օբերդակշտետեն

Օբերդակշտետեն (գերմ.՝ Oberdachstetten), կոմունա Գերմանիայի Բավարիա երկրամասում։
Մտնում է Անսբախի վարչական շրջանի կազմի մեջ։ Գտնվում է Միջին Ֆրանկոնիայի ենթակայության տակ։ Բնակչությունը 1645 մարդ է (ըստ 2010 թվականի դեկտեմբերի 31-ի)։ Տարածքը 23,66 կմ² է։ Պաշտոնական կոդ՝ 09 5 71 183։
Կոմունան ստորաբաժանվում է 10 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Չալադոր

Չալադոր, գյուղ Արևմտյան Հայաստանում, Խարբերդի վիլայեթի Չարսանջակի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Բոչենագո

Բոչենագո  (իտալերեն՝ Bocenago), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 398 մարդ (2008), բնակչության խտություն՝ 50 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 38080։ Հեռախոսային կոդ՝ 0465։
Քաղաքի հովանավոր պաշտպանը Սուրբ Մարգարիտան է։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0465 804505
Էլեկտրոնային փոստ՝ info@comunebocenago.it
Պաշտոնական կայք՝ http://www.comunebocenago.it/ Archived 2010-01-05 at the Wayback Machine.


== Ծանոթագրություններ ==


== Արտաքին հղումներ ==
http://www.comunebocenago.it/ Archived 2010-01-05 at the Wayback Machine.
Վիճակարության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Մայամի Հիթ

«Մայամի Հիթ» (անգլ.՝ Miami Heat), ամերիկյան պրոֆեսիոնալ բասկետբոլային ակումբ։ Հանդես է գալիս Բասկետբոլի ազգային ասոցիացիայի (NBA) արևելյան կոնֆերենցիայի հարավարևելյան դիվիզիոնում։ 
Ակումբը տեղծվել է 1988 թվականին՝ լիգայի ընդլայնման ծրագրի շրջանակներում։ Ոչ այնքան հաջող մրցաշրջաններից հետո, ակումբը արդիականություն ստացավ 1990-ականներին, երբ ակումբին միացավ նախկին մարզիչ Փեթ Ռայլիը, խմբի նախագահի կարգավիճակով։ Ռայիլը  խոշոր պայմանագրեր կնքեց Ալոնզո Մուրինգի (1995), և Թիմ Հարդվեյի (1996) հետ, որն անմիջապես ակումբին դուրս բերեց փլեյ-օֆֆ մրցաշար։ Մուրինգի և Հարդվեյի գլխավորությամբ Հիթը նվաճեց դիվիզիայի 4 տիտղոսներ, մինչև նրանց հեռանալը համապատասխանաբար 2001 և 2002 թվականներին։ Արդյունքում թիմը պայքարեց և վերակառուցվեց 2002-03 թթ․ մրցաշրջանի համար։
Դուեյն Ուեյդի և NBA-ի նախկին, ամենաբարձր տրանսֆերային արժեք ունեցող բասկետբոլիստ Շաքիլ Օ'Նիլի գլխավորությամբ 2006 թվականին, Մայամին հասավ NBA-ի եզրափակիչ, որտեղ նրանք վերջապես հաղթեցին իրենց առաջին առաջնությունը, գլխավոր մարզիչ Ռայլիի գլխավորությամբ։
Օ'Նիլի հեռանալուց 2 տարի հետո, 2000-ականներին թիմը ընկավ մեկ այլ ճգնաժամային շրջանի մեջ։ Սա բերեց գլխավոր մարզիչ Ռայլիի հրաժարականին, որը վերադարձավ որպես թիմի նախագահ՝ փոխարինելով Էրիկ Սպոելստրային։
2010-ին, Դուվեյն Ուեյդը, ԼիԲրոն Ջեյմսը և NBA-ի բոլոր ժամանակների աստղ Քրիս Բոշը ստեղծեցին «Մեծ Եռյակ»-ը։
«Մեծ Եռյակ»-ի և Սպոելտրայի գլխավորությամբ Հիթը հասավ NBA-ի եզրափակիչ բոլոր խաղերին, և երկու անգամ անընդմեջ նվաճեց 2012 և 2013 թթ․ չեմպիոնի տիտղոսը։ Եռյակը հեռացավ 2016-ին և թիմը ընկավ մեկ այլ ճգնաժամային շրջանի մեջ։ Ի վերջո 2018 թվականին Ուեյդը վերադարձավ, չնայած պատկառելի տարիքին նա դեռ խաղում է թիմում։
Հիթը սահմանեց NBA-ի երրորդ ամենաերկար ռեկորդը, 27 խաղեր, 2012-2013 թթ․ մրցաշրջանի ընթացքում։ Մրցաշարի ընթացքում, թիմում Ջեյմսը նվաճեց NBA-ի MVP մրցանակը։  
Հիմնադրումից ի վեր թիմը նվաճել է թվով 11 դիվիզիայի տիտղոս։
Ըստ «Ֆորբս» հանդեսի՝ ակումբի ընդհանուր արժեքը գնահատվում է $ 625 միլիոն։


== Արտաքին հղումներ ==
Պաշտոնական կայք(անգլ.)
Գարասեիդ

Գարասեիդ, լեռ Հայկական լեռնաշխարհում, Արածանիի ավազանում։ Նրա լանջերից է սկիզբ առնում Արածանիի վտակ Շարպայիրջուր։


== Ծանոթագրություններ ==
Պաբլո Ամորսոլո

Պաբլո Ամորսոլո (հունիսի 26, 1898(1898-06-26), Դաետ, Բիկոլի շրջան, Լուսոն, Ֆիլիպիններ - 1945, Անտիպոլո, Ռիսալ, Կալաբարսոն, Լուսոն, Ֆիլիպիններ), ֆիլիպինցի նկարիչ, նկարիչ Ֆերնանդո Ամորսոլոյի կրտսեր եղբայրը։


== Կենսագրություն ==
Պաբլո Ամորսոլոն ծնվել է Ֆիլիպինների Կամարինես Նորտե նահանգի Դաետ քաղաքում։ Նրա հայրը եղել է հաշվապահ։ Ութ տարեկանում Պաբլոյի ընտանիքը տեղափոխվել է Մանիլա։
Պաբլո Ամորսոլոն նկարչություն է սովորել հորեղբոր՝ նկարիչ Ֆաբիան դե լա Ռոզայի մոտ։ Տարրական դպրոցն ավարտելուց հետո Ամորսոլոն ուսումը Մանիլայի լիցեյում։ 1924 թվականին նա ավարտել է Ֆիլիպինների համալսարանի Գեղարվեստի դպրոցը։ Ֆիլիպինների համալսարան ընդունվելուց երկու տարի անց նա նշանակվել է նկարչության ուսուցչի օգնական։ Ամորսոլոն նկարչություն է սովորեցրել մինչև Երկրորդ համաշխարհային պատերազմի սկիզբը։
Պաբլոն եղել է և՛ դասական, և՛ ժամանակակից արվեստի կողմնակից։ 1930-ական թվականներին նա նկարազարդումներ է արել ֆիլիպինյան «Graphic», «Tribune», «La Vanguardia», «Herald» և «Manila Times» ամսագրերի համար։ Նա եղել է նաև հայտնի դիմանկարիչ։ Ամորսոլոն նկարել է տարբեր խավերի և տարիքային տարբեր խմբերի մարդկանց, որտեղ նա ցույց է տվել մարդու անհատականության առանձնահատկությունները։ Նա ստեղծել է նաև Ֆիլիպինների պատմությանը վերաբերող գործեր։ Նրա պատմական նկարներից են «Մագելանը և բնիկները» և «Ֆիլիպինների հայտնագործությունը»։ Վերջին նկարը նկարիչը նկարլ է 1944 թվականին։ 
Պաբլո Ամորսոլոյի նկարների մեծ մասը ոչնչացվել է 1945 թվականին բռնկված հրդեհի հետևանքով։ 
Երկրորդ համաշխարհային պատերազմի ժամանակ Ամորսոլոն հայտնվել է օկուպացված տարածքում։
1945 թվականին գերի է ընկել պարտիզանների կողմից և գնդակահարվել։ Թաղվել է Ռիզալի Անտիպոլո քաղաքի գերեզմանատանը 1945 թվականին։


== Պատկերասրահ ==

		


== Գրականություն ==
Карлос Кирино. Кто есть кто в истории Филиппин, Tahanan Книги, Manila (1995).
Paintings of Twelve Philippine Women, Christian, Mohammedan and Pagan. Manila: Philippine Education Company, Inc., 1929. Foreword by A. V. H. Hartendorp. Illus. with 12 color plates.


== Ծանոթագրություններ ==


== Արտաքին հղումներ ==
Осиас, Камило, Фернандо и Пабло Аморсоло (иллюстраторы). Выставка. Музей Б. Хорхе Варгас, Дилиман, Кесон-Сити и Музей Варгаса
PABLO CUETO AMORSOLO
Les Amants De Minuit

«Les Amants De Minuit» (Կեսգիշերի սիրահարները), ֆրանսիացի երգչուհի Միշել Առնոյի երգն է։ Միշել Առնոն այդ երգով ներկայացրել է Լյուքսեմբուրգը Եվրատեսիլ 1956 երգի մրցույթում։ Երգի հեղինակներն են Սայմոն Լորենսնը և Ժակ Լասրին։
Մ.թ.ա. 874


== Դեպքեր ==
Օսորկոն II-ը դառնում է Եգիպտոսի 22-րդ արքայատան արքա, շարունակելով իր հորը՝ Տակելոտ I-ին։
Ահաբը դառնում է Իսրայելի թագավորության արքա։


== Ծնունդներ ==


== Մահեր ==
Բորիսով (խուտոր, Կլետսկի շրջան)

Անվան այլ կիրառումների համար տե՛ս՝ Բորիսով (այլ կիրառումներ)Բորիսով (ռուս.՝ Борисов), խուտոր Ռուսաստանի Վոլգոգրադի մարզի Կլետսկի շրջանի կազմում։
Բնակչությունը 2002 թվականին գրանցված տվյալներով կազմում էր 150 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քաղաքացիական պաշտպանություն

Քաղաքացիական պաշտպանություն, համապետական պաշտպանական միջոցառումների համակարգ խաղաղ և պատերազմական Ժամանակաշրջանում՝ հակառակորդի հնարավոր հարձակման դեպքում բնակչության պաշտպանության և ժողտնտեսության անխափան աշխատանքն ապահովելու նպատակով։ Այդօրինակ միջոցառումներ իրականացվել են դեռևս Առաջին համաշխարհային պատերազմի (1914-1918) և կարևոր դեր կատարել Երկրորդ  համաշխարհային պատերազմի (1939-1945) ժամանակ։ XX դարի 50-60-ական թվականներին քաղաքացիական պաշտպանության համակարգ ստեղծվել է շատ պետություններում՝ կապված միջուկային զենքի, հրթիռների երևան գալու և զարգացման հետ։ Շատ երկրներում այդպիսի ընդհանուր ղեկավարությունն իրականացնում է կառավարությունը, տեղերում՝ իշխանության տեղական մարմինները։ Նրա անմիջական ղեկավարությունն իրականացնելու համար ստեղծված են կառավարման հատուկ մարմիններ, առանձնացվում են քաղաքացիական պաշտպանության հատուկ զորքեր, ստեղծվում ռազմականացված և ոչ ռազմականացված միավորումներ աշխատունակ բնակչությունիցː Ժամանակակից պայմաններում նրա խնդիրն է զանգվածային ոչնչացման զենքի հնարավոր հարվածին ենթակա քաղաքներից բնակչության տեղափոխումն առավել անվտանգ շրջաններ և ապաստարաններ, բնակչությանն ապահովել պաշտպանական անհատական միջոցներով (հակագազ, շնչազտոց, բժշկական պատրաստուկներ և այլն), իրականացնել փրկարար և անհետաձգելի վերականգնման աշխատանքներ հարվածի ենթարկված տարածքներում։ Պատերազմական ժամանակաշրջանում ժողտնտեսության կայուն աշխատանքն ապահովելու համար իրականացվում են կազմակերպական և ինժեներատեխնիկական տարբեր միջոցառումներ, ստեղծվում միջոցներ վերականգնման աշխատանքների համար։


== Արտաքին հղումներ ==
ՔՊ - Հանրադարան
Էմմա Բել

Էմմա Ջին Բել (անգլ.՝ Emma Jean Bell, դեկտեմբերի 17, 1986(1986-12-17), Woodstown, Սալեմ շրջան, Նյու Ջերսի, ԱՄՆ), ամերիկացի դերասանուհի, որը հայտնի է «Սառածներ»-ը և «Նշանակման կետ 5» ֆիլմերից, ինչպես նաև մարմնավորել է Էմիի դերը AMC հեռուստաալիքի «Քայլող մեռյալները» հեռուստասերիալի առաջին սեզոնում և Էմմա Ջուդիտ Բրաունի դերը TNT հեռուստաալիքի «Դալլաս» սերիալում։


== Կյանքը և կարիերան ==
Էմմա Բելը առավել հայտնի է Փարքեր O'Նիլի դերի մարմնավորմամբ, որը 2010 թվականին թողարկված «Սառածները» ֆիլմի գլխավոր հերոսն է։ 2011 թվականին նա «Նշանակման կետ 5» ֆիլմում խաղացել է գլխավոր կնոջ դերում, ինչպես նաև նկարահանվել է մի քանի անկախ ֆիլմերում։
Հեռուստատեսությամբ Բելը խաղացել է հերոսուհի Լորի Հոլդենի կրտսեր քրոջ՝ Էմիի դերում և 2010 թվականին «Քայլող մեռյալները» սերիալի առաջին սեզոնում։ Նախկինում նա հայտնվել է «Օրենքը և կարգը, Հատուկ կորպուս», «Գերբնական» և «Ուրվակաների հետ խոսակցություն» հեռուստատեսային շոուների դրվագներում։
2012 թվականի սեպտեմբերին Էմմա Բելը ստացել է էն Յուինգի դստեր՝ Էմմա Ջուդիթ Ռայլանդ Բրաունի հաստատուն դերը (Բրենդ Սթրոնգ) «Դալլաս» հեռուստասերիալի երկրորդ եթերաշրջանում։ Սերիալը փակվել է 2014 թվականին, երեք սեզոն նկարահանումից հետո՝ վարկանիշների անկման պատճառով։
2018 թվականի հոկտեմբերի 6-ին Բելն ամուսնացել է դերասան Քեմերոն Ռոբերտսոնի հետ, որի հետ նա հանդիպել է իրենց հարսանիքից 4 տարի առաջ։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էմմա Բել Internet Movie Database կայքում
Էմմա Բել Թվիթթերում
Քորի Բրոքքեն

Քորի Բրոքքեն (հոլանդերեն՝ Corry Brokken, դեկտեմբերի 3, 1932(1932-12-03), Բրեդա, Հյուսիսային Բրաբանդ, Նիդերլանդներ - մայիսի 31, 2016(2016-05-31), Լարեն, Հյուսիսային Հոլանդիա, Նիդերլանդներ), հոլանդացի երգչուհի, երկրորդ Եվրատեսիլ 1957 երգի մրցույթի հաղթող։ Նա հաղթել է, ներկայացնելով «Net Als Toen» («Առաջվա պես») երգը։
Քորին նաև մասնակցել է Եվրատեսիլ 1956 երգի մրցույթին իր «Voorgoed Voorbij» («Հավիտյանս հավիտենից») երգով։


== Աշխատանքներ ==


=== Երգեր ===
"Voorgoed Voorbij" (1956)
"Net Als Toen" (1957)
"Heel de wereld" (1958)


=== Ֆիլմեր ===
Jenny (1958)
Redt een kind (1959)
Uit met Maurice Dean (1968)


== Ծանոթագրություններ ==
Խավի Ֆուեգո

Խավիեր "Խավի" Ֆուեգո Մարտինես (անգլ.՝ Javier "Javi" Fuego Martínez, հունվարի 4, 1984, Պոլա դե Սիերո), իսպանացի ֆուտբոլիստ, կիսապաշտպան։ Հանդես է գալիս իսպանական «Էսպանյոլ»-ի կազմում։


== Ակումբային կարիերա ==


=== «Վալենսիա» ===
2013 թվականի հուլիսի 1-ին Խավի Ֆուեգոն ազատ գործակալի կարգավիճակով տեղափոխվել է «Վալենսիա»։ Թիմի կազմում իր նորամուտը Խավին նշել է օգոստոսի 17-ին՝ Մալագայի դեմ խաղում։ Հանդիպումն ավարտվել է 1-0 հաշվով։
2015 թվականի ապրիլի 1-ին Խավ Ֆուեգոն երկարաձգել է իր պայմանագիրը մինչև 2017 թվականի հունիսի 30-ը։


=== «Էսպանյոլ» ===
2016 թվականի օգոստոսի 13-ին Ֆուեգոն 3-ամյա պայմանագիր է կնքել «Էսպանյոլ»-ի հետ։


== Ծանոթագրություններ ==


== Արտաքին հղումներ ==
Խավի Ֆուեգո պրոֆիլը BDFutbol կայքում
Խոլույնիցա

Խոլույնիցա  (ռուս.՝ Холуйница), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չիկշինա գետի ձախ ափին՝ 29 կմ հեռավորության վրա։ Գետի երկարությունը կազմում է 62 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000064396
Կոդը ըստ հիդրոլոգիական հետազոտության (ՌԴ) — 103006439
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կոտ դ'Իվուար

Կոտ դ'Իվուարի Հանրապետություն կամ Փղոսկրի Ափի Հանրապետություն (ֆր.՝ République de Côte d'Ivoire, [ʁepyˈblik də kot diˈvwaʀ]), պետություն Աֆրիկայում։ ՄԱԿ-ի միջազգայնորեն ճանաչված անդամ։


== Օգտակար հանածոներ ==
Կան ալմաստի, մանգանի, ոսկու, բոքսիտների, երկաթի, անագի պաշարներ։


== Կլիմա ==
Կլիման մերձարևադարձային է։


== Գետային ցանց ==
Գլխավոր գետերն են Բանդաման, Սասանդրան, Կավալլին։


== Բնական աշխարհ ==
Կենդանական աշխարհը հարուստ է։ Տարածված են մշտադալար անտառները։


== Տնտեսություն ==
Տնտեսության հիմքը գյուղատնտեսությունն է. մշակում են սուրճ, կակաո, արքայախնձոր, ադամաթուզ, բրինձ, եգիպտացորեն։
Կան տեքստիլ, սննդի, նավթավերամշակման, շինանյութերի արդյունաբերության ձեռնարկություններ։


== Նշումներ ==
Սոֆի Օդուին-Մամիկոնյան

Սոֆի Օդուին-Մամիկոնյան (ֆր.՝ Sophie Audouin-Mamikonian, օգոստոսի 24, 1961(1961-08-24), Սեն Ժան դը Լյուզ), հայկական ծագումով ֆրանսուհի գրող, Տարա Դունկանի մասին գրքերի հեղինակ, որի հիման վրա նկարահանվել է անիմացիոն սերիալ Ֆրանսիայում։ 2011 թվականին գրքերը թարգմանվել են 17 լեզվով, վաճառվել ավելի քան 7 միլիոն օրինակով։
Սոֆի Օդուին-Մամիկոնյանը Հայաստանի հնագույն թագավորության գահաժառանգն է և կրում է թագավորական բարձր արքայադուստր Սոֆի Օդուեն-Մամիկոնյանի տիտղոսը։


== Կենսագրություն ==
Սոֆի Օդուին-Մամիկոնյանը ծնվել է 1961 թվականի օգոստոսի 24-ին Սեն Ժան դը Լյուզում։ Ամուսնացած է, ունի 2 դուստր՝ Դիանան և Մարինան։ Ունի բարձրագույն դիվանագիտական կրթություն։ Օդուին Մամիկոնյանը սկսել է գրել Տարա Դունկանի մասին պատմությունը 1987 թվականին իր աղջիկների համար։ Երկար ժամանակ գրքերը չէին ցանկանում հրատարակել մեծ ծավալի պատճառով, որը ընդունված չէ դեռահասաների համար գրվող գրականության մեջ։ Իրավիճակը փոխվեց «Հարրի Փոթերի» հրատարակումից հետո, ու Տարա Դունկանի մասին առաջին գիրքը լույս տեսավ 2003 թվականին ։


== Ստեղծագործություններ ==
«Տարա Դունկանն ու կախարդները» (ֆր.՝ Tara Duncan: Les Sortceliers)
«Տարա Դունկանն ու արգելված գիրքը» (ֆր.՝ Tara Duncan: Le Livre interdit)
«Տարա Դունկանն ու անիծված գավազանը» (ֆր.՝ Tara Duncan: Le Sceptre maudit)
«Տարա Դունկանն ու ուրացող վիշապը» (ֆր.՝ Tara Duncan: Le Dragon renégat)
«Տարա Դունկանն ու արգելված մայրցամաքը» (ֆր.՝ Tara Duncan: Le Continent interdit)
«Տարա Դունկանը Մագիստրի թակարդում» (ֆր.՝ Tara Duncan dans le Piège de Magister)


== Ծանոթագրություններ ==


== Արտաքին հղումներ ==
Официальный сайт
Блог серии книг о Таре Дункан в России